Lozerra

**Lozère** ( ; Ocitanisht: *Losera* [luˈzeɾɔ]) është një departament pa dalje në det në rajonin e Ocitanisë në Francën Jugore, i vendosur pranë Masivit Qendror, i kufizuar në verilindje nga Luara-e-Epërme, në lindje nga Ardèche, në jug nga Garda, në perëndim nga Avejroni, dhe në veriperëndim nga Kantali. Është emëruar sipas Mont Lozère. Me 76,604 banorë që nga viti 2019,  Lozerra është departamenti francez më pak i populluar dhe më pak i dendur në popullsi.

## Historia 
Lozère u krijua në 1790 gjatë Revolucionit Francez, kur e gjithë Franca u nda në departamente, duke zëvendësuar kështu provincat e trashëguara nga koha e Regjimit të Vjetër.  Lozerra u formua nga një pjesë e provincës së vjetër të Lengodokut .

Historia Natyrore e Plinit vlerësoi djathin e Lozerrës:

: Llojet e djathit që lartësohen më shumë në Romë, ku të mirat e ndryshme të të gjitha kombeve gjykohen sipas krahasimeve, janë ato që vijnë nga provincat e Nemausus, dhe veçanërisht zona  atje e Lesurës dhe Gabalis (Lozerrë dhe Gjevadan); por përsosmëria e tij është shumë e shkurtër dhe duhet të hahet sa është e freskët. 

Gjatë periudhës 1764–67, Bisha e Gjevadanit, një krijesë që besohet të ketë qenë një ujk, terrorizoi zonën e përgjithshme në malet Margeride të ish-provincës së Gjevadanit (pothuajse e njëjtë me departamentin modern Lozerrë).

## Gjeografia 
Lozère ka një sipërfaqe prej 5,166.9 km2 .  Është departamenti më verior i rajonit Ocitani dhe është i rrethuar nga pesë departamente që u përkasin dy rajoneve : departamentet Kantal, Luarë-e-Sipërme dhe Ardèche të rajonit Auvernja-Rona-Alpet dhe departamentet Gard dhe Avejron të rajonit Ocitani .

Gjeografia e Lozerës është e ndërlikuar, duke mbuluar katër vargmale. Në veriperëndim, pllaja e bazaltit të Aubrakut ngrihet midis 1,000 dhe 1,400 metrash, me një klimë të ftohtë të lagësht të ndikuar nga Atlantiku . Veriu dhe verilindja e departamentit përmban malet Margeride, të cilat janë të formuara nga graniti dhe kanë maja midis 1,000 dhe 1,500 metrash . Klima këtu është gjithashtu e ftohtë, por më e thatë se në Aubrak, me më pak borë.

Causses janë një seri pllajash gëlqerore shumë të thata në jug-perëndim, dhe juglindja përmban Cévennes, të cilat përfshijnë pikën më të lartë në departament, graniti Malin Lozerrë në 1,702 metra .

Departamenti përmban gjithashtu lumenj të shumtë, mbi dhe nën tokë, duke përfshirë Tarnën, burimi i së cilës është në Malin Lozerrë dhe që rrjedh nëpër Gryka e Tarnit në Causses.

## Demografia 
Zhvillimi i popullsisë që nga viti 1801:Lozère është departamenti francez më pak i populluar. Ka një popullsi, në vitin 2019, prej 76,604 banorësh, me një dendësi popullsie prej 14.8 banorë/ km2 . Departamenti mbart një popullsi të ngjashme në madhësi me atë të vendit të Andorrës . Arsyet për shpopullimin e Lozerrës janë të shumta por një ndër faktorët kryesorë ka qenë stanjacioni i pagave të bujqësisë në Francë krahasuar me profesionet e tjera. Kjo bëri që fuqia e blerjes të vinte në rënie, kështu njerëzit iu drejtuan qyteteve për mundësi më të mira punësimi. Banorët e Lozerrës njihen, në frëngjisht, si *Lozériens* dhe *Lozériennes* . 

## Qytetet kryesore 
Komuna më e populluar është Menda, prefektura. Që nga viti 2019, ka 3 komuna me më shumë se 3000 banorë: 

Më poshtë është një listë e 13 kantoneve të departamentit **Lozère** (me kodet e tyre INSEE ), pas riorganizimit të kantonit francez që hyri në fuqi në mars 2015: 

# Bourgs sur Colagne (4803)
# La Canourgue (4802)
# Le Collet-de-Dèze (4804)
# Florac Trois Rivières (4805)
# Grandrieu (4806)
# Langogne (4807)
# Marvejols (4808)
# Mende-1 (4809)
# Mende-2 (4810)
# Peyre en Aubrac (4801)
# Saint-Alban-sur-Limagnole (4811)
# Saint-Chély-d'Apcher (4812)
# Saint-Étienne-du-Valdonnez (4813)

## Ekonomia 
Aktivitetet kryesore janë blegtoria dhe turizmi. Nuk ka pothuajse tokë të punueshme në Lozerrë për shkak të cilësisë së dobët të tokës. Aubraku i guximshëm është raca më e zakonshme e bagëtive të mbarështuara këtu.

Rajoni ka një nga nivelet më të ulëta të papunësisë në Francë, gjë që mund të rrjedhë prej traditës së sforcuar shumëvjeçare ku të rinjtë emigrojnë në qytete si Lioni, Marseja, Montpeljeja kur arrijnë moshën e punës.

## Përdorimi i tokës 
parapamje| Fushat me drithëra pranë Les Bondons, të dominuara nga kodrat e quajtura *Puechs des Bondons* .
Lozère është një departament rural, me relativisht pak tokë të zënë nga rrugët dhe ndërtesat. Në përgjithësi, përdorimi i tokës është i ndarë si më poshtë:

* Pyll 43.81%
* Toka të tjera të hapura 31.19%
* Toka e punueshme 12.74%
* Fushat 11.36%
* Rrugët dhe ndërtesat 0.54%
* Lumenjtë dhe pellgjet 0.3

## Përfaqësuesi aktual i Asamblesë Kombëtare 
## Turizmi 
Aktivitetet turistike përfshijnë eksplorimin e shpellave dhe një sërë sportesh, të tilla si skijimi dhe kajaku . Lozerra përmban një pjesë të Parkut Kombëtar Cévennes . Departamenti konsiderohet si një nga zonat më të mira në Francë për peshkimin e troftës . Lumenjtë si Loti, Tarna dhe Tryjera shquhen veçanërisht për popullatat e tyre të troftës.
Skeda:Mende-cathedrale-1.JPG|Mendë
Skeda:France Lozere Marvejols Eglise Notre Dame de la Carce.jpg|Kisha e Marvegjolit
Skeda:Sainte Enimie une place.jpg|Shën-Enemia, një nga fshatrat më të bukur të Francës
Skeda:Cevennes National Park, France.jpg|Parku Kombëtar  Cévennes

## Shiko gjithashtu 
* Rrethet e departamentit Lozère
* Kantonet e departamentit Lozère
* Komunat e departamentit Lozère

## Lidhje të jashtme 
* Web-faqja e këshillit të përgjithshem 
* Web-faqja e prefekturës  

## Referime